Diari Oficial de la Generalitat Valenciana


Sumari del DOGV 2240, del 06-04-1994 (1994/831049)

RESOLUCIÓ de 15 de març de 1994, del conseller d'Obres Públiques, Urbanisme i Transports i del conseller de Medi Ambient, per la qual s'ordena la publicació en el Diari Oficial de la Generalitat Valenciana de e s Directrius i el Programa d'Actuació del Pla Director de Sanejament i Depuració de la Comunitat Valenciana, aprovat definitivament per Decret 7/1994, d'11 de gener, del Govern Valencià (DOGV núm. 2.189, de 20 de gener de 1994).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2240

Data del DOGV
:   06-04-1994

Secció del DOGV
:   ALTRES DISPOSICIONS

Número del document
:   1994/831049


Data del document
:   15-03-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

RESOLUCIó de 15 de març de 1994, del conseller d'Obres Públiques, Urbanisme i Transports i del conseller de Medi Ambient, per la qual s'ordena la publicació en el Diari Oficial de la Generalitat Valenciana de les Directrius i el Programa d'Actuació del Pla Director de Sanejament i Depuració de la Comunitat Valenciana, aprovat definitivament per Decret 7/1994, d'11 de gener, del Govern Valencià (DOGV núm. 2.189, de 20 de gener de 1994). [94/2000]  
Aprovat definitivament el Pla Director de Sanejament i Depuració de la Comunitat Valenciana per Decret 7/1994, d'11 de gener, del Govern Valencià, a l'empara del que estableix el Decret 8/1993, de 25 de gener i en desplegament de la Llei de la Generalitat Valenciana 2/1992, de 26 de març, de Sanejament d'Aigües Residuals de la Comunitat Valenciana, resolem:  
Ordenar la publicació en el Diari Oficial de la Generalitat Valenciana de les Directrius i del Programa d'Actuació del Pla Director de Sanejament i Depuració de la Comunitat Valenciana, per a major difusió i millor coneixement públic.  
València, 15 de març de 1994.- El Conseller d'Obres Públiques, Urbanisme i Transports: Eugenio L. Burriel de Orueta. El Conseller de Medi Ambient: Emèrit Bono i Martinez.  
DIRECTRIUS  
D'acord amb el diagnòstic realitzat i els criteris i objectius establerts en aquest Pla Director, aquest capítol recull un conjunt de directrius que serviran de marc a les actuacions que en matèria de sanejament realitze l'administració autonòmica. Cal entendre que aquestes directrius complementen les que recullen els plans hidrològics que afecten l'àmbit de la Comunitat Valenciana, i també les disposicions que recull la Llei de Sanejament. Aquest capítol s'ha estructurat d'acord amb els següents apartats:  
\* Prioritats d'actuació.  
\* Selecció de sistemes de tractament.  
\* Abocaments i activitat contaminant.  
\* Protecció del medi ambient hidrològic.  
Prioritats d'actuació  
1.Amb l'objectiu d'aconseguir els nivells de qualitat requerits pel Pla, seran prioritàries les actuacions en les àrees on els abocaments puguen incidir negativament sobre la qualitat de les aigües de:  
- Trams de rius amb derivacions per al proveïment urbà.  
- Litoral.  
- Llits i zones humides d'interés ecològic.  
2. D'acord amb la Directriu 91/271/CEE, es donarà prioritat a les actuacions sobre municipis de població superior a 10.000 habitants equivalents, les quals es duran a terme en la primera fase d'execució del Pla Director (1.992/96) i es completaran al llarg d'un segon període amb tots els municipis que tinguen més de 2.000 habitants equivalents.  
3. Es donarà prioritat a les actuacions en zones d'elevada densitat de població, a causa dels volums creixents de contaminació que aquestes generen. Així mateix, sempre que siga possible, es procurarà l'adopció de sistemes de depuració conjunts en les àrees que ho permeten.  
4. L'aigua és un bé escàs a la Comunitat Valenciana, per la qual cosa, en la mesura del possible, es primarà la implantació de sistemes de depuració que permeten la reutilització de les aigües en el regadiu; tot això, garantint en tot cas l'estabilitat del medi i la unitat del cicle hidràulic.